Document ID: 32013D1413

NEUVOSTON PÄÄTÖS N:o 1413/2013/EU,
annettu 17 päivänä joulukuuta 2013,
päätöksen 2002/546/EY muuttamisesta sen soveltamisajan osalta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 349 artiklan,
ottaa huomioon Euroopan komission ehdotuksen,
sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
ottaa huomioon Euroopan parlamentin lausunnon (1),
noudattaa erityistä lainsäätämisjärjestystä,
sekä katsoo seuraavaa:
(1)
Neuvoston päätöksellä 2002/546/EY (2) annetaan Espanjalle lupa soveltaa tiettyihin Kanariansaarilla valmistettuihin tuotteisiin vapautuksia tai alennuksia ”Arbitrio sobre las Importaciones y Entregas de Mercancìas en las islas Canarias” -nimisestä verosta (AIEM). Mainitun päätöksen liitteessä on luettelo tuotteista, joihin verovapautuksia tai veronalennuksia voidaan soveltaa. Ero Kanariansaarilla valmistettuihin tuotteisiin ja muihin tuotteisiin sovellettavan verotuksen välillä voi olla tuotteesta riippuen enintään 5, 15 tai 25 prosenttiyksikköä.
(2)
AIEM-verojärjestelmää koskevat poikkeukset ja alennukset muodostavat eriytetyn verotuksen, joka hyödyttää joidenkin paikallisten tuotteiden tuotantoa. Tämä on valtiontukea, joka edellyttää komission hyväksyntää.
(3)
Neuvoston päätöstä 2002/546/EY sovellettiin alun perin 31 päivään joulukuuta 2011 saakka. Vuoden 2011 lopussa neuvoston päätöksellä 895/2011/EU (3) muutettiin päätöstä 2002/546/EY siten, että sen soveltamisaikaa pidennettiin 31 päivään joulukuuta 2013, perusteena komission vahvistus, jonka mukaan Kanariansaarten erityinen rakenteellinen, sosiaalinen ja taloudellinen tilanne, jota vaikeuttavat Euroopan unionin toiminnasta tehdyn sopimuksen 349 artiklassa tarkoitetut erityiset rajoitukset, joilla tietyistä luetteloiduista kyseisellä syrjäisimmällä alueella tuotetuista tuotteista kannettavan AIEM-veron täydellisiä vapautuksia ja osittaisia alennuksia koskevaa lupaa perusteltiin, ovat edelleen olemassa.
(4)
Koska mainittu Kanariansaarten rakenteellinen, sosiaalinen ja taloudellinen tilanne on edelleen olemassa, on aiheellista jatkaa edelleen päätöksen 2002/546/EY soveltamisaikaa.
(5)
Komissio hyväksyi 28 päivänä kesäkuuta 2013 alueellista valtiontukea vuosia 2014-2020 koskevat suuntaviivat, joissa vahvistetaan, kuinka jäsenvaltiot voivat myöntää tukea yrityksille epäedullisessa asemassa olevien alueiden kehittämiseksi unionissa vuosina 2014-2020. Nämä suuntaviivat, jotka tulevat voimaan 1 päivänä heinäkuuta 2014, ovat osa laajempaa strategiaa, jolla uudenaikaistetaan valtiontuen valvontaa, jonka tarkoituksena on edistää kasvua sisämarkkinoilla kannustamalla tehokkaampia tukitoimenpiteitä ja keskittämällä komission täytäntöönpanotoiminta tapauksiin, joilla on suurin vaikutus kilpailuun.
(6)
On näin ollen aiheellista pidentää päätöksen 2002/546/EY soveltamisaikaa kuudella kuukaudella, jotta sen voimassaolon päättymispäivä olisi sama kuin päivä, jona vuosina 2014-2020 sovellettavat alueellisia valtiontukia koskevat suuntaviivat tulevat voimaan.
(7)
Päätös 2002/546/EY olisi näin ollen muutettava vastaavasti.
(8)
Ottaen huomioon kiireellinen tarve pidentää päätöksen 2002/546/EY soveltamisalaa ennen vuoden 2013 päättymistä, olisi poikettava Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2002/546/EY 1 artiklan 1 kohdan ensimmäisessä virkkeessä päivämäärä ”31 päivään joulukuuta 2013” päivämäärällä ”30 päivään kesäkuuta 2014”.
2 artikla
Tämä päätös tulee voimaan päivänä, jona se hyväksytään.
3 artikla
Tämä päätös on osoitettu Espanjan kuningaskunnalle.
Tehty Brysselissä 17 päivänä joulukuuta 2013.

Labels: 2
7
3
18
15